CELEX: 62018TN0432
Language: ro
Date: 2018-07-13 00:00:00
Title: Cauza T-432/18: Acțiune introdusă la 3 iulie 2018 – Palo/Comisia

10.9.2018   
            
            
               RO
            
            
               Jurnalul Oficial al Uniunii Europene
            
            
               C 319/23
            
         
      Acțiune introdusă la 3 iulie 2018 – Palo/Comisia
      (Cauza T-432/18)
      (2018/C 319/27)
      Limba de procedură: engleza
      
         Părțile
      
      
         Reclamant: Peeter Palo (Tallinn, Estonia) (reprezentanți: L. Levi și A. Blot, avocați)
      
         Pârâtă: Comisia Europeană
      
         Concluziile
      
      
                  —
               
               
                  Anularea deciziei pârâtei din 5 octombrie 2017 de a nu acorda reclamantului indemnizația de plecare prevăzută la articolul 12 alineatul (2) din anexa VIII la Statutul funcționarilor;
               
            
                  —
               
               
                  anularea deciziei pârâtei din 10 aprilie 2018 prin care se respinge reclamația formulată de reclamant la 11 decembrie 2017 îndreptată împotriva deciziei susmenționate;
               
            
                  —
               
               
                  obligarea pârâtei la despăgubirea reclamantului pentru prejudiciul material suferit de reclamant;
               
            
                  —
               
               
                  obligarea pârâtei la despăgubirea reclamantului pentru prejudiciul moral suferit de reclamant;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe încălcarea articolului 12 alineatul (2) din anexa VIII la Statutul funcționarilor.
               
            
                  2.
               
               
                  Al doilea motiv, întemeiat pe încălcarea principiilor egalității de tratament și nediscriminării.
               
            
                  3.
               
               
                  Al treilea motiv, întemeiat pe încălcarea principiului încrederii legitime.
               
            
                  4.
               
               
                  Al patrulea motiv, întemeiat pe încălcarea principiului bunei administrări și a obligației de diligență.